open-index/open-wikipedia-markdown huggingface dataset:
Finn Halvorsen

**Finn Halvorsen** (født 9. november 1893 i Talvik i Finnmark, død 11. september 1960 i Milano i Italia) var en norsk forfatter og sjef for det nazifiserte Statens teaterdirektorat som ble opprettet av NS-regimet under den tyske okkupasjonen. 

Som teaterkritiker skrev han for *[[Aftenposten]]* og *[[Morgenbladet]]*. I 1935 foretok han en reise i det nasjonalsosialistiske Tyskland, og under andre verdenskrig var han 1941–1945 sjef for Statens teaterdirektorat, som hadde ansvaret for Nasjonal Samlings teaterpolitikk og kontrollerte alle forestillinger. I denne stillingen forsøkte han å «nazifisere» kulturlivet i Norge, og fikk kallenavnet «teaterdiktator». 

Etter krigen ble Halvorsen i landsvikoppgjøret dømt til 12 års fengsel, hvorav han sonte fem år før han ble benådet. Forfatterforeningen avslo søknaden hans om medlemskap. Han konverterte til den katolske kirke i 1948 - han ble  han ble opptatt i kirken av dominikanerpater Ambrosius J. Lutz. Halvorsen hevdet siden at han alltid hadde vært motstander av dødsstraff og at han hadde vært uvitende om pinsler og torturdrap i Norge.

Hans eneste roman etter krigen (*Jomfruen, helgenen og banditten*) kom ut i 1959, året før han døde i Italia.

## Bibliografi

* *I skriftestolen* &ndash; roman (1918)
* *De unge skud : høstmanden I* &ndash; roman (1920)
* *Jernnetter : høstmanden II* &ndash; roman (1921)
* *Scirocco : høstmanden III* &ndash; roman (1922)
* *Den kolde vaar* &ndash; roman (1924)
* *Svalerne* &ndash; roman (1926)
* *I lysthuset* &ndash; roman (1928)
* *Mot dag* &ndash; roman (1930)
* *En mann uten ansikt* &ndash; roman (1933)
* *Diktator* &ndash; skuespill (1933)
* *Hyklere* &ndash; skuespill (1935)
* *Hvepsebolet* &ndash; skuespill (1936)
* *Abrahams offer* &ndash; skuespill (1938)
* *Den fattige fra Assisi* &ndash; skuespill (1940)
* *Før stormen* &ndash; skuespill (1942)
* *Høyenhall* &ndash; skuespill (1943)
* *I kampens hete* &ndash; artikkelsamling (1943)
* *Jomfruen, helgenen og banditten* &ndash; roman (1959)

### Oversettelser (utvalg)
* Thomas Mann: *Trollfjellet* (*Der Zauberberg*)
* Selma Lagerlöf: *[[Liljecronas hjem]]* (*Liljecronas hem*)
* Israel Joshua Singer: *[[Brødrene Ashkenazi]]* (1937)

## Litteratur
* Nils-Aage Sørgaard: *Fire forfattere og norsk fascisme* (1973)

## Referanser


## Eksterne lenker
* 

*  Finn Halvorsens hyllest av det nasjonalsosialistiske Tyskland (fra ''Norske røster'', utgitt 1942)
* Finn Halvorsen i Norsk Oversetterleksikon
Omaha

**Omaha** er den største byen i Nebraska, en av USAs delstater. Byen hadde 414&nbsp;521 innbyggere i 2005. Omaha har fått navnet sitt etter en indianerstamme som levde der før.

Ved Omaha ligger Eppley flyplass.

## Referanser


## Eksterne lenker
* 
*
Ingebjørg Mælandsmo

**Ingebjørg Mælandsmo** (født 21. juli 1898 på gården Nedre Hovdejord i Heddal, død 6. mars 1981 på Notodden) var en norsk forfatterinne. Hun var datter av Andres Olsen Bøe og hans andre hustru Ingeborg Torgrimsdotter Hovdejord, og var yngst av 12 søsken. I 1919 tok hun lærerskoleeksamen, og kom etter hvert til Romerrike fylkesskole på Jessheim. Her ble hun helt til 1960, da hun vendte hjem til sin hjembygd. Hun debuterte som forfatter med romanen *Malmar i eld* i 1923.

Telemark fylkeskommunes kulturpris 1977.

## Verker
* *Jord* (under pseudonymet Inga Bjørge, 1921)
* *Malmar i eld* (1923)
* *På Malm* (1925)
* *Waldemar* (1927)
* *Ola Lensmann* (1931)
* *Den synske* (1933)
* *Nittan år* (1937)
* *Og flommen kom* (1939, revidert utgave 1949)
* *Kjellaug Malm og de to prestene* (1940)
* *Jeg bare tror. Minneblad 1940–1945* (1945)
* *Den tidlege våren* (1945)
* *Natta til den 19de august* (1947)
* *Søndinn* (1958)
* *Hr. Crøger til Hitterdal* (1964)
* *Mogning i september* (1966)
* *Blomar i oktober* (1968)
* *Haust i november* (1970)
* *Andres og Elline* (1975)
* *Du skal teia still!* (1977)

## Referanser


## Eksterne lenker
* Et minneskrift over Ingebjørg Mælandsmo
Solung

**Solung** er ei norsk dialekt som prates i distriktet Solør, et landskap i Innlandet fylke som utgjøres av Glåmdalskommunene Våler, Åsnes og Grue, samt Brandval i Kongsvinger. 

Som de fleste dialekter i Norge, blir også solungdialekta stadig mer utvannet og utdødd. 

Solung oppleves av andre som svært ‘’bred’’, dvs. den består av svært mange fremmedord og ligger ofte nærmere Svensk enn andre norske dialekter. Bredest er dialekta i Hof og Grue. 

Solung er også en benevnelse på en person fra Solør.

## Fonologi

Solung har ganske store forskjeller i uttale i forhold til bokmål. Innbyrdes er det også store forskjeller som for eksempel: *Hvit* ville blitt uttalt *kvit* i Våler, mens *hvit* brukes i Åsnes. *Oss* ville blitt uttalt *äss* i Grue mens det ville blitt uttalt *øss* i Åsnes. *Træpp* i Våler og Åsnes, *tråpp* i Grue. 

### Itakisme
Itakisme er at *y* blir uttalt *i* og diftongen *øy* blir uttalt *ei*. For eksempel blir setningen «Det var mye skog på øya» til «Det var mie skog på eia».

### Palatalisering

Et kjent eksempel på palatalisering fra Solung er «Gærkute over høinnklaka plæksle».

### Tjukk l

Tjukk l

## Grammatikk

### Dativ

Solung benytter seg av dativ. Ho- og hannkjønn får -a endelse og intetkjønn får -i endelse. Bruken av dativ er begrenset til presens, men kan i tidligere tider ha vært brukt i både entall, flertall og i andre bøyningsgrader.

For eksempel: "je står på tâki" (jeg står på taket), men "je stôg på taket" (jeg sto på taket).

Bruken av dativ i Solungmålet er så godt som borte i dagligtalen, men er bevart i noen uttrykk.

For eksempel: "opp i vêri"

### Artikkel

På solung blir ordene *einn*, *ei* og *eitt* brukt som artikkel. For eksempel *einn gutt* (en gutt), *ei jinnte* (ei jente) og *eitt eieblekk* (et øyeblikk).

I dagligtale blir artikkelen *eitt* sammentrukket til en kort *i* som for eksempel: «du liter vente'i lite eieblekk» eller «je har'i problem».
Poelzig-bygningen

**Poelzig-bygningen** (også kjent som **IG Farben-bygningen**) er en monumental bygning i Frankfurt am Main, oppført mellom 1928 og 1930 av arkitekten Hans Poelzig som hovedkvarter for verdens største kjemiske konsern, IG Farben. 
 
Bygningen er bygget i den modernistiske stilen kalt *[[Neue Sachlichkeit]]*, og var da den var ferdig verdens største kontorbygning, en status bygningen beholdt frem til 1950-årene. Til tross for sin enorme størrelse har bygningen en moderne og beskjeden eleganse.

Etter annen verdenskrig var bygningen hovedkvarter for de amerikanske styrkene, og var det viktigste senteret for administrasjonen av Marshallplanen for gjenoppbyggelse av Europa. 

Frankfurtdokumentene ble 1. juli 1948 i Poelzig-bygningen overlevert av de vestlige okkupasjonsmaktene til ministerpresidentene i det daværende Vest-Tyskland. Dokumentene inneholdt anbefalinger for grunnleggelsen av en vesttysk stat. Et knapt år senere, 23. mai 1949 vedtok det parlamentariske råd den nye tyske grunnloven (Grundgesetz), med grunnlag bl.a.i Frankfurtdokumentene.

I 1995 ble bygningen overtatt av den tyske staten, og solgt til delstaten Hessen på vegne av Johann-Wolfgang-Goethe-Universität. Fra 1998 til 2001 ble bygningen renovert for 25 millioner euro.

## Referanser
Archie Goodall

**Archibald Lee Goodall**, vanligvis kalt **Archie Goodall**, (født 19. juni 1864 i Belfast, Nord-Irland, død 29. november 1929 i London, Stor-London, England) var en nordirsk landslagsspiller i fotball som spilte for sju engelske klubber. 

Goodall spilte ti landskamper for .

## Biografi
Archie Goodall startet sin fotballkarriere i Liverpool Stanley, og han spilte deretter for Preston North End og Aston Villa. I mai 1889 gikk han til Derby County der han ble værende fram til 1903. Mens han var i Derby fikk han sin debut for det nordirske landslaget da Nord-Irland slo  1-0 i Belfast den 4. mars 1899.

Etter 14 år i Derby County ble det nytt klubbskifte for Goodall i mai 1903 da Plymouth Argyle ble hans neste klubb. I januar 1904 signerte han for Glossop før han avsluttet sin karriere i Wolverhampton Wanderers.

## Karriere som fotballspiller

### Landslagskarriere for Nord-Irland

### Klubblag

## Meritter
### Som spiller
* Nummer 1 på listen over de som har spilt flest klubbkamper på rad for Derby County.
* Nummer 1 på listen over de som har spilt flest ligakamper på rad for Derby County.
* Nummer 9 på listen over de som har spilt flest klubbkamper for Derby County.
* Nummer 9 på listen over de som har spilt flest ligakamper for Derby County.

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0
Trønder

**Trønder** er en betegnelse på en person fra landsdelen og fylket Trøndelag. Trønder er et norrønt ord *þrœnd(i)r* som kommer av *þroásk* – å vokse, og betyr således «de sterke» eller «de fruktbare». Ifølge Snorre Sturlason var trønderne urokkelige og tapte aldri i strid. 

## Referanser
Tropenatt

**Tropenatt** er, ifølge norsk definisjon, en natt der lufttemperaturen (mellom klokken 20.00 og 08.00) ikke går under 20 ℃. Begrepene *tropenatt* og *tropedøgn* brukes også i Danmark, *tropisk natt* dessuten i Sverige og Finland og *Tropentage* i Tyskland.

Normalt forekommer tropenetter i Norden på ettersommeren når havtemperaturen langs kysten er maksimal, helst over 18,5&nbsp;℃.

## Norge

Tidligere var grensa for minimumstemperaturen 25&nbsp;℃, men slike tropenetter har forekommet bare tre ganger i Norge. Første gang den 9. juli 1933 da Langbryggen i Halden målte 25,5&nbsp;℃ i minstetemperatur. 60 år senere, sommeren 1997, hadde Sunndalsøra 25,0&nbsp;℃ i minstetemperatur den 29. august 1997. Sommeren 2018 ble det to ganger registrert minstetemperatur over 25&nbsp;℃, først 25,2&nbsp;℃ i Båtsfjord natt til 19. juli og senere natt til 28. juli med 25,1&nbsp;℃ i Lysebotn. Temperaturen ble derfor nedjustert til norske og nordiske forhold. Denne definisjonen nevnes blant annet i 1947.

Tropenetter er registrert oftest langs Oslofjorden, nedover Sørlandskysten og på Nordmøre. I 1997 ble det i Norge målt i alt 18 tropenetter ved Færder fyr ytterst i Oslofjorden. Færder markerer seg dermed som det stedet i landet med flest tropenetter. Fenomenet forekommer sjeldnere på Vestlandet, i Midt-Norge og Nord-Norge, men likevel noe oftere i Bergen enn i Oslo.

Klimaendringene de siste tiåra har blant annet medført varmere og tørrere augustmåneder. Ved økt temperatur og økt antall sammenhengende tropenetter kan tidligere kjente infeksjonssykdommer i Norden igjen spres via insekter. Malariaparasittene trenger tropedøgn med minimumstemperatur over 20&nbsp;℃ i 12–20 dager før infisert mygg er smittefarlig for mennesker. Tidlig på 1900-tallet forekom enkelte sykdomstilfeller langs Vestfoldkysten der mygg spredte malaria fra blodet til sjøfolk som brakte smitten med seg fra utlandet.

### Tropedag
Tropedag er i Norge dager med maksimumstemperaturer over 30&nbsp;℃. Tropedag er som tropenatt ikke noe offisielt begrep, men brukes blant annet i nyhetspråket i massemediene.

### Tropedøgn
Tropedøgn er i Norge døgn med maksimumstemperatur over 30&nbsp;℃ og minimumstemperatur over 20&nbsp;℃. Tropedøgn forekommer imidlertid svært sjelden og begrepet er således lite brukt. Som tropenatt og tropedag har heller ikke tropedøgn noen offisiell meteorologisk definisjon.

## Sverige
I Sverige går den nedre temperaturgrensen ved 20&nbsp;℃. De tropiske nettene inntreffer hovedsakelig i juli og august. Tropiske nettet forekommer langs Sveriges vestkyst og opp mot Södermanlandskysten samt iblant lengre nord ved enkelttilfeller, hovedsakelig i juli.

Den høyeste målte verdien siden offisielle temperaturmålinger begynte i Sverige, ble målt natt til 10. august 1975 ved Kullen i Skåne. Da var den laveste temperaturen 23,7&nbsp;℃.

## Varmeste tropenetter

## Se også
*Temperatur i meteorologien
*Norske værrekorder

## Referanser




## Eksterne lenker
* Meteorologisk institutt om tropedøgn, tropenatt og tropedag
* VG om tropenetter
* Tropedøgn i Danmark
Mufasa

**Mufasa** er en figur fra Disneys tegnefilm «Løvenes konge» fra 1994.

Mufasa var eldste sønn av kong Ahadi og dronning Uru. Han etterfulgte sin far, som konge over Løveklippen og landet rundt den. 

Mufasa ble drept av sin yngre bror, Scar, mens han reddet sønnen, Simba, fra å bli trampet i hjel av en flokk ville gnuer.
Madge Sinclair

**Madge Sinclair** (født 28. april 1938, død 20. desember 1995) var en skuespiller fra Kingston på Jamaica.

Sinclair ble nominert til en Emmy Award for sin rolle som Belle i miniserien *[[Røtter (TV-serie)|Røtter]]*. I 1988 spilte hun dronning Aoleon sammen med James Earl Jones i rollen som kong Jaffe Joffer i komedien Coming to America. Noen år senere spilte disse to enda en gang konge og dronning i Disneys tegnefilm «Løvenes konge» (1994), hvor Sinclair hadde rollen som Simbas mor, Sarabi.

Sinclair døde i Los Angeles i California i 1995 av leukemi. Hun ble gravlagt på Jamaica.

## Referanser


## Eksterne lenker
*
Vikja

**Vikja** kan vise til:

*Vikja i Viksdalen – sentrum i bygda Viksdalen i Vestland
*Vikja (elv) – ei elv i Vik kommune i Vestland
*Vik – sentrum i Vik kommune i Vestland

Se også:
Viken
Manitowoc County

**Manitowoc County** er et fylke i den amerikanske delstaten Wisconsin. Det ligger øst i staten ved Michigansjøen og det grenser mot Brown County i nordvest, Kewaunee County i nordøst, Sheboygan County i sør og mot Calumet County i vest.

Manitowoc Countys totale areal er  km² hvorav  km² er vann. I 2000 hadde fylket  innbyggere og administrasjonssenteret ligger i byen Manitowoc som også er fylkets største by. 

Fylket har fått sitt navn etter det Ojibwe-indianske ordet *Manidoowag*.

## Eksterne lenker
*
Adolf Bjerke

**Adolf Bjerke** (født 27. april 1914 i Orkanger, død 11. juni 2001 i Oslo) var en norsk skuespiller. 

Bjerkes karriere startet midt på 30-tallet med mindre roller ved Den Nationale Scene i Bergen. Hans gjennombrudd kom da han på kort varsel overtok rollen som Alf i Nordahl Griegs *Vår ære og vår makt*. I 1937 flyttet han til Oslo for å studere hos Harald Stormoen, og ble samtidig praktikant ved Nationaltheatret, hvor han ble frem til krigsutbruddet. Hans rollefigurer i læretiden ved landets hovedscene var beskjedne, han spilte blant annet forbipasserende, barkeeper, sildeselger og flere tjener- og lakeiroller. I 1940 fikk han et års engasjement ved Trøndelag Teater, en scene han skulle vende tilbake til i 1945. Han ble i Trondheim i seks år før han prøvde seg som freelancer i årene 1951-54. Som freelancer leverte han noe av det som huskes best i ettertid; filmrollene i *[[Ung frue forsvunnet]]* (i samspill med Wenche Foss og Espen Skjønberg) og *[[Cirkus Fandango]]*. 

Fra 1954 til 1961 var han tilsatt ved Riksteatret, hvor han gjorde seg spesielt bemerket som statsadvokaten i Axel Kiellands stykke *[[Herren og hans tjenere]]*. Fra 1961 til pensjonsavgang i 1984 var han igjen tilsatt ved Nationaltheatret. Her spilte han mange store og små karakterroller, og utmerket seg i stykker som *Sporvogn til begjær*, *Maria Stuart* og *Rosmersholm*. Han tok offisielt avskjed i teatrets oppsetning av *[[Hamlet]]* høsten 1983, men gjestet jevnlig teatret med mindre roller til langt ut i pensjonsalderen. På sine eldre dager spilte han også i en rekke oppsetninger ved Det Åpne Teater i Oslo. 

I 1993 spilte han Leif Justers romkamerat på et sykehjem i den norske kortfilmen *Jakobsen*. Dette var Justers siste filmopptreden, men Bjerke rakk også å delta i suksessen *[[Jakten på nyresteinen (film)|Jakten på nyresteinen]]* i 1996.

## Referanser


## Eksterne lenker
* 

* Adolf Bjerke i Scenewebarkivet
Suling

**Suling** kan vise til:

*En person fra Solund kommune i Sogn og Fjordane
*Ei indonesisk fløyte, brukt av gamelan-ensembler
Alfred

**Alfred** er et mannsnavn med engelsk opprinnelse, og er sammensatt av ledd som betyr «alv» og «råd». Det var et svært vanlig navn i England på 800-tallet. I Norge var navnet mest brukt på siste halvdel av 1800-tallet. Navnet er i dag mest brukt i formen *Alfredo* i flere spansktalende land. En kjent navnebærer er den svenske kjemikeren Alfred Nobel (1833–1896) som grunnla Nobelprisen. *Alfred* har norsk og svensk navnedag 3. januar.

## Etymologi
*Alfred* har gammelengelsk opprinnelse. Det er en nyere form av *Ælfræd*, som er dannet av *ælf*, «alv», og *ræd*, «råd». *Alfred* kan muligens også være en nyere form av *Ealdfrith*, dannet av *eald*, «gammel», og *frethu*, «fred».

## Utbredelse
*Alfred* var et vanlig navn i England før den normanniske invasjonen og igjen fra 1800-tallet.

Navnet *Alfred* er kjent i Norge fra 1100-tallet. Alfred var blant de mest populære navnene på guttebarn født i Norge i siste halvdel av 1800-tallet og hadde en popularitetstopp med 1,3 % i 1885. Navnet ble igjen populært fra 2010-årene. 

*Alfred* var et populært navn i USA på 1800-tallet og fram til 1920-årene.

I Tyskland var *Alfred* et populært navn på guttebarn på første halvdel av 1900-tallet. 

*Alfred* er i dag et vanlig navn i flere engelsk- og tysk-talende land. Formen *Alfredo* er mye brukt i flere spansktalende land.

|}

## Kjente personer med navnet
Personene i listen er ordnet kronologisk etter fødselsår.
* Alfred den store (849–899), engelsk konge
* Alfred Tennyson (1809–1892), britisk poet
* Alfred Russel Wallace (1823–1913), britisk biolog og oppdagelsesreisende
* Alfred von Schlieffen (1833–1913), tysk hoffmarskalk
* Alfred Nobel (1833–1896), svensk kjemiker og grunnlegger av Nobelprisen
* Alfred Sisley (1839–1899), fransk maler
* Alfred von Tirpitz (1849–1930), tysk storadmiral
* Alfred Dreyfus (1859–1935), fransk offiser
* Alfred North Whitehead (1861–1947), britisk filosof og matematiker
* Alfred Stieglitz (1864–1946), amerikansk fotograf
* Alfred Berg (1871–1920), svensk bankmann
* Alfred Næss (1877–1955) norsk skøyteløper
* Alfred Wegener (1880–1930), tysk geolog
* Alfred Jodl (1890–1946), tysk general
* Alfred Rosenberg (1893–1946), estisk-tysk politiker
* Alfred Hitchcock (1899–1980), britisk filmregissør
* Alfred Maurstad (1896–1967), norsk skuespiller
* Alfred Newman (1901–1970), amerikansk filmkomponist
* Alfred Tarski (1901–1983), polsk matematiker
* Alfred Næss (1927–1997), norsk revyforfatter
* Alfred Moisiu (født 1929), albansk politiker
* Alfred Brendel (1931–2025), østerriksk pianist
* Alfred Molina (født 1953), britisk-amerikansk skuespiller
* Alfred Enoch (født 1988), britisk skuespiller

## Navnedag
*Alfred* har navnedag i flere land, oftest 29. oktober. Den norske navnedagen er .

## Referanser


## Eksterne lenker
*
Mali-føderasjonen

**Mali-føderasjonen** var en kortvarig forbundsstat som bestod av de tidligere franske koloniene Fransk Sudan, Senegal, Øvre Volta og Dahomey. Staten ble grunnlagt i 1959, og oppløst igjen allerede i 1960.

## Eksterne lenker
*
Panorama (nettavis)

**Panorama.no** er en norsk nettavis med fokus på musikk. Den er Norges første nettpublikasjon og handlet den gang som nå om både norsk og utenlandsk musikk. Under slagordet «en verden av plater» ble *Pan Music Guide*, senere *Panorama*, lansert 1. mars 1995.

## IT-bobla og papiravis
Som landets første nettavis har *Panorama* vært med på internettpublikasjonenes opp- og nedturer siden den spede internett-starten her til lands. Fra å være et brennhett oppkjøpsobjekt da IT-bobla var på sitt største, til konkurstruet etter at boblen sprakk. I 2003 gikk det så langt at behjelpelige aktører fra musikk- og mediebransjen måtte trå til med en støttekonsert for å redde *Panoramas* videre eksistens. 

Samtidig, fra 2001 til 2003, eksperimenterte *Panorama* med å levere bilag om musikk til gratisavisen *[[SKUM]]*, hvilket medførte at *Panorama* også kom i papirform, mens hovedkontoret samtidig ble flyttet fra Bergen til Oslo. Per mars 2003 hadde musikkavisen 1,2 mill. sideoppslag/mnd.

Frem til 2008 holdt *Panorama* til i Oslo sentrum med kontorer i Grensen 9. Ansvarlig redaktør har helt siden starten vært Paul A. Nordal (f. august 1965). I 2008 overtok Henning Poulsen (f. november 1975) redaktørstolen. Frode Jørum (f. januar 1974) har vært nettansvarlig siden 2002.

## Smalt og bredt
Publikasjonen har fra starten hatt som formål å orientere platekjøperne om hvilke nye plater som burde være verdt å sjekke ut. Fra begynnelsen av henvendte avisen seg i utgangspunktet til de som definerte seg selv som hakket over gjennomsnittlig musikkinteressert, den samme lgruppen som fremdeles leser *Panorama*. Spesielt fokus har publikasjonen hatt på ny, norsk musikk og har ofte fått æren for å ha gjort bransje og publikum oppmerksom på nye norske artister som siden har blitt husvarme i Norge.

Publikasjonen konsentrerte seg de første to årene kun om plateutgivelser og anmeldelser. 

I april 1997 ble navnet endret til *Panorama*. Samtidig definerte domenet *panorama.no* at det nå var snakk om en fullverdig musikkavis, som fremdeles på dette tidspunktet var mer eller mindre alene på det norske musikkavismarkedet på nett. 

Siden har publikasjonen fortsatt i samme spor og skriver i dag anmeldelser av plater og konserter, musikknyheter, intervjuer og kronikker samt at publikasjonen har konkurranser og et diskusjonsforum for musikk.

Avisen omtaler alle sjangere innen rytmisk musikk, fra hiphop til visepop, og har som målsetning å tilby sine lesere et bredere bilde av musikkverdenen enn den som presenteres i tabloidavisene.

I de senere år har avisen fått sterk konkurranse fra andre seriøse nettaviser og musikkblogger, mens aktivitet og trafikk har gått ned, men redaksjonen er fortsatt aktiv.

## Statistikk
Ifølge statistikken på Panoramas forside, inneholder databasen deres per mars 2014:
* 4387 plateanmeldelser
* 550 konsertanmeldelser
* 1192 nyheter og artikler
* 148 intervjuer

## Eksterne lenker
* 
* 
*  Norsk Musikkinformasjon: Bransjeregisteret
*  Norsk Musikkinformasjon: Støttekonsert for Panorama.no
Anglo-italiensk cup

**Anglo-italiensk cup** (engelsk *Anglo-Italian Cup*; italiensk *Coppa Anglo-Italiana*) var en cup i fotball mellom engelske og italienske lag som ble arrangert i årene 1970 til 1996.

## Historie
Årsaken til at turneringen ble en realitet var at Swindon Town hadde vunnet den engelske Ligacupen i 1969. Laget spilte på denne tiden på det tredje øverste nivået i engelsk fotball og kunne derfor ikke delta i UEFA-cupen. Etter initiativ fra Swindon ble det derfor opprettet en turnering mellom engelske lag og italienske lag som ikke spilte i sitt lands øverste liga.

Turneringen ble lagt ned i 1973, men en ny turneringen med samme navn ble opprettet i 1976 og gikk fram til 1986. Lagene som deltok i denne turneringen var halvprofesjonelle. I 1992/93 sesongen startet den opprinnelige turneringen opp igjen der lagene som deltok var fra den nye 1. divisjon (under Premier League) og fra Serie B. Etter fire år ble turneringen nok en gang lagt ned i 1996.

## Resultat fra finalene i Anglo-italiensk cup

## Eksterne lenker
* Resultater fra Anglo-Italiensk Cup (RSSSF)
Newport Beach

**Newport Beach** er en by Orange County i søndre California i USA. Byen hadde  innbyggere i 2007. Handlingen i TV-serien The O.C. er lagt til Newport Beach. Serien er ikke filmet der, men flere andre steder i California.

Newport Beach har fem vennskapsbyer:

* Antibes, Frankrike 
* Cabo San Lucas, Mexico 
* Okazaki, Japan 
* Vũng Tàu, Vietnam 
* Yeosu, Sør-Korea

## Referanser


## Eksterne lenker
* 
*
Chris Kirkland

**Christopher Edmund Kirkland** (født 2. mai 1981) er en engelsk fotballtrener og tidligere fotballspiller som er assistenttrener og keepertrener for Liverpool LFC.

Han startet sin karriere som en av Englands største målvakttalenter i Coventry, før han ble kjøpt til Liverpool av manager Gérard Houllier for £6 M i 2001/2002-sesongen i likhet med Liverpools andre målvaktskjøp denne sesongen, Jerzy Dudek. Han begynte sin karriere i Liverpool brukbart før han fikk en korsbåndsskade.  Etter dette har han ikke klart å spille seg inn på laget til Liverpool igjen. I sesongen 2004/2005 ble han lånt ut til West Bromwich. Kirkland er solgt til Wigan for £3,5M i januar 2007

## Meritter
* Årets spiller i Midt-England i 2001.

## Referanser


## Eksterne lenker
* 
* Liverpool.no om Kirkland
* Profil på Liverpools offisielle hjemmeside.
Ozaukee County

**Ozaukee County** er et fylke i den amerikanske delstaten Wisconsin. Det ligger øst i staten ved Michigansjøen og det grenser mot Sheboygan County i nord, Milwaukee County i sør, Waukesha County i sørvest og mot Washington County i vest.

Ozaukee Countys totale areal er 2 891 km² hvorav 2 290 km² er vann. I 2000 hadde fylket 82 317 innbyggere og administrasjonssenteret ligger i byen Port Washington. 

Fylket har fått sitt navn etter det ojibweindianske ordet ''Ozaagii'.

## Eksterne lenker
*
Fransk Vest-Afrika

**Fransk Vest-Afrika** (fransk: *Afrique occidentale française, AOF*) var en føderasjon av åtte franske territorier i Afrika: Mauritania, Senegal, Fransk Sudan (nå Mali), Fransk Guinea (nå Guinea), Elfenbenskysten, Niger, Øvre Volta (nå Burkina Faso) og Fransk Dahomey (nå Benin).

Føderasjonen ble opprinnelig dannet i 1895 og da bare bestod av Senegal, Fransk Sudan, Fransk Guinea og Elfenbenskysten, ble gjort permanent i 1904 med guvernørsete først i byen Saint-Louis, deretter i Dakar. Begge byene ligger i Senegal, den eldste franske besittelsen. Føderasjonen opphørte etter folkeavstemningen i september 1958.

## Eksterne lenker
*
Milwaukee County

**Milwaukee County** er et fylke i den amerikanske delstaten Wisconsin. Det ligger øst i staten ved Michigansjøen og det grenser mot Ozaukee County i nord, Racine County i sør, Waukesha County i vest og mot Washington County i nordvest.

Milwaukee Countys totale areal er  km² hvorav  km² er vann. I 2005 hadde fylket  innbyggere og administrasjonssenteret ligger i byen Milwaukee som også er fylkets og delstatens største by. 

Fylket har fått sitt navn etter ojibweindianske ordet *mino-aki* som betyr godt land.

Milwaukee County ble opprettet i 1834 og fikk fulle rettigheter i 1835.

## Referanser


## Eksterne lenker
*
George Bakewell

**George Bakewell** (1864–1928) var en engelsk fotballspiller som spilte for tre engelske klubber. Han startet sin karriere i Derby Midland før han i 1884 ble den andre spilleren, etter Hayd Morley, som skrev kontrakt med den nye klubben Derby County i Derbyshire. Blakewell, som var høyreving, spilte sin første obligatoriske kamp for Derby da laget tapte 7-0 for Walsall Town FC den 8. november 1884 i FA-cupen, mens hans første obligatoriske mål for *the Rams* kom 20. november 1886 da laget tapte 2-1 for Mitchell St George FC.

Da Derby debuterte i The Football League den 8. september 1888 scoret George Bakewell to av Derbys mål i kampen mot Bolton Wanderers FC. I juli 1891 gikk han til Notts County FC, og han avsluttet sin fotballkarriere i denne klubben.

## Karriere som fotballspiller

### Klubblag

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Mortimer, Gerald (2006): *DERBY COUNTY The Complete Record*.  Breedon Books Publishing, Derby. ISBN 1-85983-517-1
Racine County

**Racine County** er et fylke i den amerikanske delstaten Wisconsin. Det ligger sørøst i staten ved Michigansjøen og det grenser mot Milwaukee County i nord, Kenosha County i sør, Walworth County i vest og mot Waukesha County i nord.

Racine Countys totale areal er  km² hvorav  km² er vann. I 2000 hadde fylket  innbyggere og administrasjonssenteret ligger i byen Racine som også er fylkets største by. 

Fylket har fått sitt navn etter det franske navnet *racine* på elven Root River. 

## Eksterne lenker
*
Kenosha County

**Kenosha County** er et fylke i den amerikanske delstaten Wisconsin. Det ligger sørøst i staten ved Michigansjøen og det grenser mot Racine County i nord og mot Walworth County i vest. Det har også grense mot delstaten Illinois i sør.

Kenosha Countys totale areal er &nbsp;km² hvorav &nbsp;km² er vann. I 2000 hadde fylket  innbyggere og administrasjonssenteret ligger i byen Kenosha som også er fylkets største by.

Fylket har fått sitt navn etter det ojibweindianske ordet *ginoozhe* som betyr gjedde.

## Referanser


## Eksterne lenker
*
Fransk Sudan

**Fransk Sudan** (fransk *Soudan*) var en koloni i Fransk Vest-Afrika som eksisterte i to separate perioder, først fra 1890 til 1899, og deretter fra 1920 til 1960, da territoriet ble til den selvstendige nasjonen Mali.

Den ble opprettet som et fransk territorium 9. september 1880 som «Øvre Senegal», med hovedstaden i Kayes.  10. oktober 1899 ble Fransk Sudan oppløst. 11 av de sørlige provinsene gikk til Fransk Guinea, Elfenbenskysten og Dahomey.

I 1902 ble de delene av koloninen som ikke var organisert i militære distrikter, til Senegambia og Niger, deretter Øvre Senegal og Niger i 1904, før navnet Fransk Sudan igjen ble brukt etter en omorganisering i 1920.

4. april 1959 gikk Fransk Sudan sammen med Senegal og dannet Mali-føderasjonen, som fikk sin uavhengighet 20. juni 1960. Føderasjonen ble oppløst 20. august 1960, da Senegal trakk seg ut. 23. september proklamerte Fransk Sudan seg som republikken Mali.
Senegambia og Niger

**Senegambia og Niger** var en kortvarig administrativ enhet i de franske besittelsene i Afrika. Den ble opprettet i 1902, og ble omorganisert i 1904 til Øvre Senegal og Niger.

Den kortvarige eksistensen til tross, greide Frankrikes regjering å utgi frimerker for den administrative enheten, med innskriften «SENEGAMBIE / ET NIGER». Serien bestod av 13 verdier, fra 1 centime til 1 franc.
Arøya

**Arøya** er navnet på flere øyer i Langesundsfjorden; *Store Arøya*, *Lille Arøya* og *Vesle Arøya*. 

Arøyene er sammen med Stokkøya, Fugløya og Geitrøya de eneste av øyene i Langesundsfjorden som ligger i Vestfold fylke og Larvik kommune. Øygruppen ligger lengst ut i Langesundsfjorden mot Skagerrak. Arøyene danner et område med stille sund, svaberg og en rekke hytter. 

Sundet "Bukkespranget" deler Lille og Vesle Arøya, og syd for Lille Arøya ligger "Arøyskjæra" med flere små holmer og skjær ut mot det åpne området "Dypingen".

## Kommunikasjon
Øyene er forbundet med fergeforbindelse med Helgeroa og Langesund i sommersesongen (Skjæløy. Det er også taxibåt med base på nærliggende Stokkøya (Helgeroafergene).

## Bilder

Grevskapsmålinger 9A11 14b, Vestfold, 1812.jpg|Kart fra 1812 som viser lille Arøya og Geiterøya
Grevskapsmålinger 9A11 15, Vestfold, 1812.jpg|Kart fra 1812 som viser deler av Arøya og Håøya
Grevskapsmålinger 9A11 19, Vestfold, 1812.jpg|Kart fra 1812 som viser søndre del av Arøya


## Referanser
Øvre Senegal og Niger

**Øvre Senegal og Niger** (fransk: *Haut Sénégal et Niger*) var en koloni i Fransk Vest-Afrika som ble dannet i 1904 av Senegambia og Niger.  Niger ble et separat militærdistrikt i 1911 og en separat koloni i 1922. Fransk Øvre Volta ble fradelt i 1919, og de gjenværende områdene ble omorganisert som Fransk Sudan i 1920. Hovedstaden var Bamako.

Kolonien huskes kanskje best av filatelister, siden den utgav flere frimerker i løpet av den korte levetiden.
Lawrence Plackett

**Lawrence Plackett** (født 1868 i Breaston, Derbyshire, England, død 1939) var en engelsk fotballspiller som spilte for tre engelske klubber.

Han startet sin karriere i Long Eaton Alexandra før han i 1886 skrev kontrakt med Derby County. Plackett spilte sin første obligatoriske kamp for Derby da laget vant 4-1 mot Aston Unity den 30. oktober 1886 i FA-cupen, mens hans første obligatoriske mål for *the Rams* kom da Derby debuterte i The Football League den 8. september 1888. Derby vant 6-3 over Bolton Wanderers, og Lawrence Plackett scoret to av Derbys mål.

I 1889 gikk Plackett til Nottingham Forest, og han avsluttet sin fotballkarriere i denne klubben.

## Karriere som fotballspiller

### Klubblag

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Mortimer, Gerald (2006): *DERBY COUNTY The Complete Record*.  Breedon Books Publishing, Derby. ISBN 1-85983-517-1
Fulgoromorpha

* Acanaloniidae
* vedsikader (Achilidae)
* Achilixiidae
* Caliscelidae
* glassvingesikader (Cixiidae)
* sporesikader, Delphacidae
* Derbidae
* Dictyopharidae
* Eurybrachyidae [=Eurybrachidae]
* Flatidae
* Fulgoridae
* Gengidae
* Hypochthonellidae
* skjoldsikader, Issidae 
* Kinnaridae
* Lophopidae
* Meenoplidae
* Nogodinidae
* Ricaniidae
* maursikader, Tettigometridae
* Tropiduchidae

**Fulgoromorpha** er en gruppe blant sikadene (Auchenorrhyncha).  De lever av å suge ut plantesft og tilhører nebbmunnene.

På engelsk kalle de for *planthopper*, et navn de har fått fordi de lever på planter og lett gjør lange hopp.

## Utseende
Fulgoromorpha kan skilles fra de andre plantesugerne særlig på den tre leddede antennen, med et litt ovalt rundt tredjeledd, som alltid bærer en fin antennebørste. Og på den to delte analåren (Y-form) i framvingen. I pannen har de gjerne flere skarpe lengdekjøler. Ansiktet er dekket av en flat plate, ofte med en eller to kjøler i midten.

## Levevis
Alle lever av å suge plantesaft fra vertsplanten.

Fulgoromorpha-artene har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (*imago*) for hvert hudskifte.

## Systematisk inndeling

 

* Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe **[[Sikader]]** (Auchenorrhyncha)
**** gruppe Fulgoromorpha 
***** I gruppen Fulgoromorpha er det 20 delgrupper (familier), plassert i en overfamilie, Fulgoroidea, alle arter finnes i denne ene overfamilien.

## Eksterne lenker
*
Sør-Afrikas flagg

**Sør-Afrikas flagg** ble antatt den 26. april 1994 og ble tegnet av Frederick G. Brownell.

Flagget har to like store felt, et blått og rødt, som deles av et grønt liggende gaffelkors (det som ser ut som et horisontalt Y). De røde og blå feltene avgrenses fra det grønne av smale hvite bånd. Mellom armene på gaffelkorset finnes et svart triangel som avgrenses fra armene med smale gullgule bånd. Nasjonalflagget er i forholdet 2:3 og fungerer også som handelsflagg og statsflagg både på land og til sjøs.

Fargene rødt, blått og hvitt symboliserer landets europeiske arv, da fargene også inngår i det nederlandske og britiske flagget. Nederland og Storbritannia var de gamle kolonialmaktene i området. Det sorte symboliserer Afrika og gaffelkorset står for at de to forenes i fremtiden.

Flagget ble til å begynne med hardt kritisert på grunn av at det hadde for mange farger. Fargene svart, grønt og gult er dessuten regjeringspartiet ANCs farger. Kritikken har etter hvert stilnet og flagget som var tenkt som et provisorium, er nå allment akseptert, og ble permanent da Sør-Afrikas nye grunnlov ble antatt i 1996. Flagget har oppnådd stor popularitet og flaggets form og farger benyttes hyppig i mange slags emblemer og logoer.

Sør-Afrikas orlogsflagg består av en hvit duk med grønt kors der nasjonalflagget er plassert i øvre felt ved stangen. Orlogsflagget har størrelsesforholdet 2:3.

## Tidligere flagg

Forrige flagg var oransje, blått og hvitt (som det nederlandske på 1600-tallet, da de første hollenderne kom til landet) med tre små flagg i midten; det britiske flagget for (Kapp-provinsen og Natal, som var britiske kolonier da Den sørafrikanske unionen ble til i 1910), Oranjefristatens og Transvaals flagg.

Den såkalte *Red Ensign* ble brukt i unionstiden 1910-1928. Merket på flagget er det daværende riksvåpenet. Sør-Afrika fikk nytt riksvåpen i 2000.

Fil:Flag of South Africa (1928-1994).svg|Sør-Afrikas flagg 1928-1994
Fil:South Africa Flag 1910-1912.svg|*[[Red Ensign]]* 1910-1928, de facto nasjonalflagg


Fil:Flag of the United Kingdom.svg|Natalkoloniens flagg 1843-1910
Fil:Flag of Natalia Republic.svg|Nataliarepublikken (Natalkolonien)s flagg 1839-1843
Fil:Flag of Orange River Colony.svg|Orange Riverkolonien (Orangefristaten)s flagg 1902-1910
Fil:Flag of the Orange Free State.svg|Orangefristatens flagg 1857-1902
Fil:Flag of Transvaal.svg|Den sydafrikanske republikks flagg 1856-1902
Fil:Flag of the Cape Colony 1876-1910.svg|Kappkoloniens flagg 1875-1910
Fil:Flag of the Dutch East India Company.svg|Det nederlandske ostindiske kompanis flagg 1652-1795

## Eksterne lenker
*
Banksjef Frølichs gate (Oslo)

**Banksjef Frølichs gate** (1-1, 2-4) er en gate i Oslo på Valleløkken i bydel St. Hanshaugen. Blindgaten starter i Geitmyrsveien syd for Lindern. Gaten fikk sitt navn i 1952 etter banksjef Fritz Heinrich Frølich (1807-1877), som sammen med Anton Schjøth som stod bak initiativet til oppføringen av Frølichbyen, en- og toetasjes bolighus laget av soltørket leire i 1870-72. I perioden 1879 til 1952 het gaten Vinjes gate.

## Referanser
Ellen Gleditsch’ vei (Oslo)

**Ellen Gleditsch’ vei** (1–103, 2–124) er en vei i Oslo på Vestli i bydel Stovner. Veien starter i Tokeruddalen og går i retning Tokerudberget. Veien fikk sitt navn i 1968 etter Ellen Gleditsch (1879–1968), professor i kjemi ved Universitetet i Oslo 1929–1946.

## Annet
Legg merke til skrivemåten på veien som følger skrivemåte der man benytter apostrof etter sibilant (se denne). Dette i motsetning til for eksempel Banksjef Frølichs gate som følger dagens offisielle rettskrivningsregler.

## Referanser
Robert Scholl

**Robert Scholl** (født 13. april 1891 i Mainhardt, død 25. oktober 1973 i Stuttgart) var en tysk jurist, revisor og politiker som var borgermester i Ingersheim, i Forchtenberg og i Ulm. Han var motstander av naziregimet fra starten av og ble idømt fengselsstraff for å ha ytret seg kritisk om Hitler. Han var far til de henrettede antinazistene Hans og Sophie Scholl.

Han studerte ved Württembergs forvaltningsskole i Stuttgart, og deltok som infanterist og sanitetssoldat under første verdenskrig. I 1916 ble han gift med sykesøsteren Magdalene Müller (1881–1958), og de fikk sammen seks barn: Inge, Hans, Elisabeth, Sophie, Werner og Thilde.

I 1917 ble Robert Scholl borgermester i Ingersheim og i 1920 i Forchtenberg. Han ble leder for håndverkskammeret i Stuttgart i 1930. I 1932 flyttet familien Scholl til Ulm, hvor Robert Scholl åpnet et kontor som revisor og skatterådgiver.

Den politisk liberale Scholl var avvisende til NSDAP, men klarte ikke i begynnelsen å formidle dette til barna i særlig grad. I 1942 ble han dømt til fire måneders fengsel på grunn av en kritisk ytring om Hitler, og fikk samtidig yrkesforbud. Etter henrettelsen av barna Hans og Sophie ble situasjonen for familien vanskeligere. I mai 1943 ble Scholl dømt til 18 måneders fengsel for å ha lyttet til utenlandsk radio.

Etter annen verdenskrig var han overborgermester i Ulm fra 1945 til 1948. På 1950-tallet grunnla han Gesamtdeutsche Volkspartei sammen med den senere tyske presidenten Gustav Heinemann og presten Martin Niemöller. Resten av sitt liv brukte han på å fremme minnet om sine to henrettede barn.

## Referanser


## Eksterne lenker
*
Katterat

**Katterat** (nordsamisk: *Gátterak*) er et fjell i Narvik kommune i Nordland. Fjellet er 838 moh og ligger mellom Rombaksbotn og riksgrensen mot Sverige. Navnet er en fornorskning av det nordsamiske navnet. Jernbanestasjonen på Ofotbanen sørvest for fjellet het fra 1902 til 1952 Hundalen stasjon, før det fikk navnet Katterat stasjon etter fjellområdet synlig fra stasjonsområdet.  

Under Slaget om Narvik i 1940 ble det den 15. april kamper på Katteratfjell mellom en norsk patrulje og tyske styrker som rekognoserte for å kunne innta Bjørnfjell-området som da var forsvart av norske styrker som hadde unnsluppet fra Narvik den 9. april. Soldaten Olav Katmo fra Overhalla falt i trefningene. Den 16. april 1940 ble Katteratfjell brukt som gjennommarsjområde da tyske styrker angrep en norsk avdeling under ledelse av major Sigurd Omdal som forsvarte (gamle) Bjørnfjell stasjon. 
 
## Referanser
Storskarven

**Storskarven** (sørsamisk: *Gaske-Tjohkele*) er en fjelltopp som ligger i Skarvan og Roltdalen nasjonalpark. Den er også et felles grensepunkt mellom Selbu kommune og kommunene Stjørdal og Meråker i Trøndelag. Fjellet har en høyde på  meter over havet og er det høyeste punktet i Stjørdal kommune. Det har en primærfaktor på 480 meter, og sadelen er vannskillet nordvest for Nautfjellet.

## Fotnoter



## Referanser
Bjørnfjell

**Bjørnfjell** (nordsamisk: *Bonjuvárri*) er et fjell og høyfjellsområde som er et populært hytteområde øst for Narvik i Nordland. Bjørnfjell ligger like ved riksgrensen til Sverige. Fjellet er 760 moh. Navnet Bjørnfjell kan brukes også om hele fjellområdet der europavei 10 og Ofotbanen går fra Ofoten mot Sverige, og også om Bjørnfjell stasjon.

Riksveien over Bjørnfjell ble åpnet i 1984 og knyttet sammen med veien på svensk side. Siden 1992 har veien vært europavei 10. Veiens høyeste punkt, ca. 520 moh, er på Bjørnfjell. Veien er åpen hele året, men blir av og til stengt i kortere perioder ved uvær om vinteren. Ved riksgrensen ligger Bjørnfjell tollstasjon. Grenseovergangen på Bjørnfjell er den mest trafikkerte i Nordland. Den er populær for folk i nordre Nordland og Sør-Troms som vil handle billige varer i Sverige.

## Bjørnfjell under 2. verdenskrig
Den 9. april 1940 unnslapp et kompani norske soldater under ledelse av majorene Sigurd Omdal og Sverre Spjeldnæs fra Narvik by i forvirringen under invasjonsdagen og de tok seg fram til Bjørnfjell langs jernbanen. Den 16. april ble den norske styrken nedkjempet av bergjegere. Seks norske soldater falt, 45 ble tatt til fange av tyskerne og de fleste av den øvrige styrken ble internert i Sverige. Under Slaget om Narvik ble steinbygget Solheimsbrakka på Bjørnfjell hovedkvarter for den tyske øverstkommanderende generalløytnant Eduard Dietl, og tyske fly slapp mannskaper og forsyninger fra Junkers-fly i fallskjerm over Bjørnfjell. Tilgangen til jernbanen gjorde at forsyninger kunne sendes til de tyske troppene på Bjørnfjell med tog gjennom Sverige under dekke av å være sanitet. Det skal ha eksistert 17 vanlige soldater per sanitetssoldad.  

Senere hadde nazistene en fangeleir nær Øvre Jernvann hvor fangene ble tvunget til å bygge vei til Bjørnfjell fra Trældal. 588 Jugoslaviske krigsfanger sendt til Bjørnfjell fra Beisfjord fangeleir etter en tyfusepidemi. Fanger som ble syke eller ikke maktet strabasene ble henrettet av SS-vaktene og etter fem uker på fjellet var 242 fanger døde. De siste 43 var syke som ble skutt ved tilbaketuren til Beisfjord.

## Stedsnavnhistorie
Fjellet ble navngitt under stikkningen av Ofotbanen i 1883 da arbeidslaget møtte en bjørn i snøen. Bjørnen stakk av da Ole Wilhelm Lund trakk kniv og la på sprang mot den. I 1912 ble det åpnet en jernbanestasjon med navn etter fjellet og stavet Bjørn**e**fjell og denne ble senere benevnt «Gamle Bjørnfjell stasjon». I oktober 1925 ble en ny stasjon innviet, da uten e'en i navnet. Mange uttaler denne overflødige e'en når de omtaler området.

## Referanser
Kong Klang

**Kong Klang** er et norsk rock-band som ble startet i 1992 i Bergen av Lasse Myrvold, tidligere medlem av The Aller Værste!, Göbbels a-go-go og The Beste. Bandets opprinnelige besetning var Lasse Myrvold (sang/gitar), Tor Harald Rødseth (keyboards), Gunnar Olsen (bass) og Calle Hamre (trommer). Bandet ga ut CD-en *[[Kong Klang (album)|Kong Klang]]* i 1999. Bandmedlemmene på denne platen inkluderte foruten Myrvold, Calle Hamre, Bjørn Ivar Tysse og Rodrigo Lopez.

Under navnet KONG KLANG audio-visjon laget Lasse Myrvold og Calle Hamre sammen med Kristian Stangebye (Göbbels a-go-go, The Willkoks Talk) filmmusikken til Trond Kvist sine kinodokumentarer *[[Junkies]]* (1997) og *[[Velkommen hjem (film)|Velkommen hjem]]* (2002). Samtidig fortsatte Kong Klang å holde konserter som duo med Myrvold og Hamre.

I 2002 oppsto en ny variant av bandet. Myrvold og Stangebye innledet et samarbeid med poeten Terje Dragseth. Denne trioen utga *Logg* i 2002, og *Kvitekråkas song. Dikt og songar, eit gorrlaust makkverk* i 2005.

I 2006 har KONG KLANG holdt konserter med besetningen Dragseth, Stangebye og Terje Paulsen. Myrvold sluttet å spille konserter etter at det ble klart at han led av uhelbredelig prostatakreft, og valgte å prioritere studioarbeid med plateprosjektet *Gøbbels A-Go-Go 13* sammen med Kristian Stangebye. Myrvold døde 3. september 2006. Bare uker før han døde spilte han inn låten «Du og jeg i samme båt» som Kong Klang sammen med Calle Hamre. Låten er å finne på *[[Dans til musikken]]* (2006) som er en hyllestplate til Lasse Myrvold.

Fra 2007 har Kristian Stangebye sammen med Terje Paulsen jobbet som duo i KONG KLANG. Musikken som er basert på field recordings og elektronikk kan rubriseres under kategorien Soundscaping. Etter flere års opphold begynte KONG KLANG igjen å holde konserter i 2014. I november 2014 holdt de som trio en konsert på Landmark, Bergen  sammen med Alf Solbakken (tidligere gitarist i Munch).

## Diskografi

* *[[Kong Klang (album)|Kong Klang]]* (Album) 1999)
* «Sjalusi» (Singel) (2018)

## Eksterne lenker
*
Kongeriket Storbritannia

:*Denne artikkelen omhandler Storbritannia i perioden 1707&ndash;1800. For den nåværende staten, se [[Det forente kongerike Storbritannia og Nord-Irland]].*

**Kongeriket Storbritannia** var en selvstendig stat på øya Storbritannia fra 1. mai 1707 til 31. desember 1800. Den ble opprettet da kongerikene Skottland og England ble slått sammen under *[[Acts of Union 1707]]*. Det forente kongeriket ble styrt av et felles parlament og en regjering i Westminster i London. De to kongerikene hadde hatt samme monark siden Jakob VI av Skottland ble konge av England under navnet Jakob I i 1603.

Unionen ble etterfulgt av Det forente kongerike Storbritannia og Irland i 1801. Irland ble innlemmet gjennom *[[Act of Union 1800]]* som kom som en følge av det irske opprøret i 1798.

## Politisk struktur
Kongeriket Storbritannia ble styrt av én monark, slik det hadde vært siden 1603 med unntak av Samveldetiden og Protektoratet. Forskjellen var at det under det forente riket var én krone, ikke to separate som tidligere. Tronfølgen ble bestemt av den engelske *[[Act of Settlement|Bosetningsloven]]*, og ikke den skotske *[[Act of Security|Sikkerhetsloven]]*. Dette betydde at monarken måtte være en protestantisk etterkommer av Sofia av Hannover, noe som la grunnen for huset Hannovers tid på tronen.

Den lovgivende makt var Det britiske parlamentet, som erstattet Det engelske parlamentet og Det skotske parlamentet. Som det moderne parlamentet bestod det av tre deler: Underhuset, Overhuset og Crown-in-Parliament. Både England og Skottland hadde representanter i begge kamre. Skottland hadde mindre representasjon enn befolkningstallet skulle tilsi, men representasjon var basert på skattlegging, og Skottland hadde faktisk høyere representasjon enn skatteinntektene tilsa. Skottland sendte 16 representanter til overhuset og valgte 45 medlemmer til underhuset, mens resten av medlemmene kom fra England og Wales.

## Se også
* Det forente kongerike Storbritannia og Irland

## Referanser


## Litteratur
* Colley, Linda (2009): *Britons: Forging the Nation 1707–1837*, 2. utg. (utdrag og tekstsøk)
* Daunton, Martin (1995): *Progress and Poverty: An Economic and Social History of Britain 1700–1850* (utdrag og tekstsøk)
* Hilton, Boyd (2008): *A Mad, Bad, and Dangerous People?: England 1783–1846*, New Oxford History of England
* Hoppit, Julian (2000): *A Land of Liberty?: England 1689–1727*, New Oxford History of England
* James, Lawrence (2001): *The Rise and Fall of the British Empire*
* Langford, Paul (1994): *A Polite and Commercial People: England 1727–1783*, New Oxford History of England
* O'Gorman, Frank. The Long Eighteenth Century: British Political and Social History 1688–1832*
* Porter, Roy (1997): *English Society in the Eighteenth Century*, 2. utg.
* Rule, John (1992): *Albion's People: English Society 1714–1815*
* Williams, Basil (1939): *The Whig Supremacy 1714–1760'', utgave online

## Eksterne lenker
* 
* Text of Union with England Act
* Text of Union with Scotland Act
Seychellenes flagg

**Seychellenes flagg** ble antatt den 18. juni 1996. Fargebåndene skal symbolisere et dynamisk nytt land som beveger seg inn i fremtiden. Blåfargen skal gjenspeile himmelen og havet som omkranser Seychellene, det gule solen som gir lys og liv, det røde folket og dets pågangsmot for å jobbe mot fremtiden. Det hvite feltet står for sosial rettferdighet og det grønne landet og naturen.